**Suomen kilpailuvalttina työvaatteet**

**Taitaja2015 painopistealueet työturvallisuus, yrittäjyys, kestävä kehitys ja työhyvinvointi näkyvät vahvasti vaatteenvalmistuksessa. Kestävää kehitystä kunnioittaen kilpailijat valmistavat vanhasta työliivistä työvälinekassin. Kilpailussa valmistetut vaatteet päätyvät käyttöön oppilaitoksiin sekä opettajien työhousuiksi. Viimeisessä yllätystehtävässä valmistettavat tuotteet lahjoitetaan hyväntekeväisyyteen.**

Vaatteenvalmistuksessa pääyhteistyökumppanina toimii työvaatteita valmistava Topper Uniform. Yrityksen tuotejohtaja **Hanna Laine** on ollut aktiivisesti mukana Taitaja-tapahtumissa ja onkin entinen voittaja sekä lajivalmentaja. Tänä vuonna Laine toimii myös tuomaristossa. Yritys on kustantanut kilpailussa käytettävät kankaat.

– Suomen kilpailuvalttina on työvaatteet, koska halpa työvoima ei päde niihin, sillä istuvuus on niissä tärkeää, kertoo lajivastaava **Maarit Toivola.**

 Työvaatteiden valmistamisessa on omat haasteensa. Koska vaatteet tulevat aktiiviseen käyttöön, tulee niissä olla erityisen kestävät saumat. Työvaatteiden tulee myös kestää jatkuvaa pesua. Yksityiskohtien, kuten työkalutaskujen suunnittelussa tarkkuus on valttia.

Lisätietoja:  
lajivastaava Maarit Toivola puh. 044 907 3928  
lajivastaava Raili Jokinen puh. 044 907 3919  
tiedottaja ja kuvaaja Karoliina Närvänen puh. 0400 256 114